iTV.ge | ირაკლი კობახიძის ბრიფინგი მიმდინარე მოვლენებთან დაკავშირებით
ირაკლი კობახიძის ბრიფინგი მიმდინარე მოვლენებთან დაკავშირებით
<iframe width="614" height="342" scrolling="no" src="https://itv.ge/embed.php?w=614&h=342&CID=55067" frameborder="0" marginheight="0" marginwidth="0"></iframe> Farm for sale in Theunissen - P24-107678417
m²: 551 749 m²
Hectares: 55.175 ha
Acres: 136.34 acres
Saai Plaas Te Koop in Theunnissen.
Hoeveelheid veld is 10,1749 ha. Grooi Vee eenheid per ha is 8 ha. Lande van 45 ha. 4 Boorgate. 3 Dompelpompe. 1 Dam van 200 000 L. 3 Slaapkamers. 1 Kombuis. Eetkamer. Sitkamer. 1 Badkamer. Skuur van 6 x 3 meter. 3 Buite Motorhuise.
Please send me more information about web reference P24-107678417 in Theunissen, Theunissen.
R 3 000 000 | Farm for sale in Theunissen Daar ís ’n toekoms vir boere hier - Solidariteit Wêreld LoopbaanSolidariteit Wêreld Loopbaan
Tuis › Artikels › Daar ís ’n toekoms vir boere hier
Boerdery in Suid-Afrika het vandag met baie te kampe: misdaad, arbeidsprobleme, vyandige politiek, skadelike en wisselvallige weersomstandighede en nog soveel meer.
Maar tog is daar tienduisende suksesvolle boere in die land en landbou is een van die grootste werksverskaffers en ekonomiese sektore in die land. Nie net oorleef baie boere en hul plase nie, maar gedy en lewer van die beste produkte ter wêreld.
Terwyl ontleders, ekonome en ander buitestanders negatief gestem is jeens hierdie sektor en die gemiddelde ouderdom van boere in die 60 is, is daar jong boere wat geleenthede raaksien en ontgin en die nodige aanpassings maak te midde van moeilike omstandighede.
Hennie Bekker (29), beesboer naby Bethal in Mpumalanga, sê duurder produksiekoste is ’n groot uitdaging en die mark pas nie gelyktydig aan nie. “Boere word genoodsaak om drastiese aanpassings te maak. Meganisasie en nuwe boerderypraktyke is ’n móét om te oorleef – hoewel die nuwe praktyke nog nie heeltemal beproef is nie.
“Daar is verskeie ander uitdagings ook: politiek, misdaad en ook klimaat, maar boere is mense wat leef op hoop. Daar is ʼn toekoms vir boere hier. Ons moet net saamstaan en mekaar ondersteun. Ons sal nuwe hoogtes bereik.”
Volgens Bekker is die soetste oomblikke vir ʼn opkomende beesboer as ʼn nuwe kalf gebore word. “Dis altyd goed as die nuwelinge verbeteringe toon bo die vorige jaar se kalwers.”
Herman Janse van Rensburg, wat op 17 April 2019 in Bloemfontein as Vrystaat Landbou (VL) se 24ste Jongboerwenner aangewys is, sê jong boere moet ophou Google oor geleenthede in die buiteland. “Google eerder oor watter geleenthede daar in Suid-Afrika is. Dink positief en wees hoopvol. Hoop is baie belangrik, want as jy nie hoop het nie, is daar nie lewe nie.”
Janse van Rensburg boer grootliks met mielies en sonneblomme en glo, nes Bekker, dat aanpasbaarheid in alle afdelings nodig is.
Kenners gee ook wenke oor wat die hedendaagse wêreld van ʼn boer behels.
Bennie van Zyl, hoofbestuurder by die landbouorganisasie TLU SA, sê boerderyvernuf is die kuns, wetenskap, ekonomie, kultuur en lewenswyse wat deel is van die samestelling van die kommersiële boer. “Boerderyvernuf is ook intellektuele eiendom, ervaringskapitaal, aansporingsmiddele, inisiatiewe, ensovoorts.”
Hy noem ʼn paar eienskappe wat boere moet hê om suksesvol te wees. “Die aanvaarding van verantwoordelikheid is ʼn kerneienskap waaraan ʼn boer moet voldoen ten einde sy ondernemerskaprol te kan uitoefen. Om te kan boer, verg 24-uur-per-dag- en sewe-dae-per-week-toewyding.”
Tweedens moet daar ʼn sin vir dringendheid wees. “Die omgewing waarbinne ʼn boer funksioneer, in ag genome die hoë kapitaaluitleg en die vinnige wyse waarop ʼn skeefloop-scenario in groot skade kan omsit op só ʼn wyse dat die voortbestaan van die onderneming in gedrang kan kom, verg ʼn sin vir dringendheid. Die uitvoering van take kan normaalweg nie uitgestel word sonder om onnodig aan hoë risiko blootgestel te word nie.”
Besluitneming en algemene bestuursvermoë is tewens van kardinale belang. “Onafhanklike besluitneming is krities belangrik binne die raamwerk van ʼn vaste program en ad hoc-besluite wat geneem moet word gegewe, byvoorbeeld, die weersomstandighede en die markomgewing. Sukses gaan grootliks afhang van in hoe ‘n mate die regte besluit op die regte tyd geneem gaan word. Ondervinding speel ʼn saakmakende rol hierin.
“Die bestuur van ’n onderneming moet dinamies en sonder onsekerheid wees. Elkeen in die onderneming moet weet wie dinge moet doen en waar, hoe en wanneer dit gedoen moet word. Die boer moet daardie vermoë hê om al hierdie ratte gelyktydig te laat werk en die nodige prioritisering te kan doen.”
Dr. Faffa Malan, raadgewer by Landbou.com, gee ook allerlei wenke aan bestaande en voornemende boere:
Vind uit wat die plaaslike suksesvolle boere doen. Gaan besoek leierboere en leer uit hulle ondervinding.
Sluit aan by die plaaslike boerevereniging en studiegroep en woon hulle vergaderings by. Deskundiges word gereeld genooi om aktuele onderwerpe te bespreek.
Indien jy ʼn vleisboer is, sluit by die Rooivleis Produsente Organisasie (RPO) aan en woon hulle vergaderings by.
Indien jy ʼn melkboer is, sluit by die Melkprodusente-organisasie (MPO) aan en woon hulle vergaderings by.
Indien jy ʼn wolboer is, sluit by die Nasionale Wolkwekersvereniging (NWKV) aan en woon hulle vergaderings by.
Die landboufakulteite van die universiteite en ander opleidingskolleges kan jou ook help om ʼn sinvolle besluit te neem.
Daar is ook konsultante wat in sekere landbourigtings spesialiseer om boere en toekomstige boere van advies te bedien.
Lees gereeld landboutydskrifte en maak vir jou relevante inligting bymekaar.
Woon kursusse by. Gaan kyk in die geelbladsye van Landbouweekblad waar kursusse geadverteer word.
Landbou.com, 2017, “Wil begin boer”, http://hulp.landbou.com/kundiges/finansies/wil-begin-boer-2/.
Pieter Delport, 25 April 2019, “Bly positief, vra Jongboer”, https://www.bloemfonteincourant.co.za/bly-positief-vra-jongboer/.